VikipeediA 

Abasiini keel 


O See artikkel vajab toimetamist. (Veebruar 2013) 

Palun aita artiklit toimetada (https://et.wikipedia.Org/w/index. php?title=AbasiiniJ<eel&action=edit). (Kuidas 
ja m illal see märkus eem aldada?) 


Artiklis ei ole piisavalt viiteid. 

Palun aita väiteid kontrollida ja viiteid lisada (https://et.wikipedia. 0 rg/w/index. php?title=Abasiini_keel&acti 
on=edit). (Kuidas ja millal see märkus eemaldada?) 


Abasiini keel (on kasutatud ka nimetust abaasi keel) on abhaasi-adõgee keelte 
abhaasi-abasiini allrühma kuuluv keel. 

Lähim sugulaskeel on abhaasi keel. Abasiini keel on umbes 1000 aastat tagasi 
geograafilise isolatsiooni tõttu lahknenud (abasiinide esivanemad rändasid Taga- 
Kaukaasiast põhja poole). 

Nimi 


Abasiini keele nimi on abasiini keeles a6a3a 6hi3urea, vene keeles a6a3uncKuü H3bix, 
inglise keeles Abasinian või Abaza. 

Levik 


abasiini keel (A6a3a 6bi3LUBa) 

Kõneldakse 

Venemaal, Türgis 

Piirkonnad 

Kaukaasia 

Kokku 

kõnelejaid 

48 000 

Keelesugulus 

põhjakaukaasia keeled 

abhaasi-adõgee keeled 

ehk 

läänekaukaasia keeled 

abasiini keel 

Ametlik staatus 

Ametlik keel 

Karatšai-Tšerkessia 

Keelekoodid 

ISO 639-3 

abq 

Af 

c? 

> V\ 


Abasiini keelt kõnelevad abasiinid, kellest enamik elab Venemaal Karatšai-Tšerkessi Vabariigis. Nende kompaktne asustus jaguneb 13 
asula vahel, mis on hajutatud Karatšai-Tšerkessia viie erineva rajooni vahel. 

Venemaa 2010. aasta rahvaloenduse andmeil oli Venemaal 41 094 abasiini, kelle emakeel oli abasiini keel. 2002. aasta Venemaa 
rahvaloenduse andmeil oli Venemaal 38 247 abasiini keele oskajat. Kõnelejate arv Nõukogude Liidus oli 1979. aasta rahvaloenduse 
andmetel 27 000. 1970. aastal oli see arv 24 000. 

93% Karatšai-Tšerkessia abasiinidest kõneleb abasiini keelt. 

Murded 


Abasiini keele murded on tapanta murre (orumurre) ja ašhari murre (ašharaua, šharaua; mäemurre), mis vastavad abasiinide kahele 
etnilisele rühmale. Murretevahelised erinevused on peamiselt foneetilised. 

Abasiini keele murded jagunevad viieks murrakuks: Abazakti, Apsua, Kubina- Elburgani , Kuvinskoje (Starokuvinskoje ja 
Novokubinskoje) ning Psõži-Krasnõi Vostoki murrakuks. Ka murrakute vahel on märkimisväärsed foneetilised erinevused. 


Kirjakeele aluseks on tapanta murde Kubina-Elburgani murrak ("sisisev variant"). 














































Ašhari murre on lähedane abhaasi keelele. 


Foneetika ja fonoloogia 


Abasiini keeles on kaks põhivokaali - a ja bi. Teised vokaalid (e, o, u, y ) moodustuvad a ja bi assimileerumisel ja kokkusulamisel 
poolvokaalidega. 

Konsonantide süsteem on keeruline. 

Abasiini keele foneetikat peetakse endise Nõukogude Liidu keelte hulgas kõige keerulisemaks. 

Morfoloogia 


Tegusõnal on keeruline aegade ja kõneviiside süsteem ning suur hulk eesliidete abil väljendatavaid kategooriaid (näiteks kausatiiv). 

Isikulised asesõnad ja isikulis-asesõnalised eesliited jagunevad tavaliselt kolmeks klassiks (mehed, naised ja asjad), mõnikord kaheks 
klassiks (inimesed ja asjad). 

Nimisõnal on definiitsust, indefiniitsust ja üksikust väljendav vorm. 

Süntaktilisi suhteid väljendavad käänded (nagu nimetav, ergatiiv või daativ) puuduvad, kuid on olemas mõningate käändevormide alged. 

Abasiini keele morfoloogiline ehitus on lähedane abhaasi keele omale. Erinevusi on näiteks näitavate asesõnade ning järg- ja kordarvude 
moodustamises, järelsõnade kasutamises, aja- ja kõneviisivormides, tegusõnade eitusvormides ja määrsõnade moodustamises. 


Nimisõna 

Klassid 

Nimisõnad jagunevad inimese klassiks ja asjade klassiks. Inimese klassi kuuluvad inimest tähistavad sõnad, sealhulgas isikunimed, 
sugulussõnad ja elukutsete nimetused, ja antropomorfsete jumaluste nimetused. Nad vastavad küsimusele fl3aulBbräa (fl3aulBbm)? või 
gbi3ga 'kes?'. Asjade klassi kuuluvad mitteinimesi tähistavad sõnad. Nad vastavad küsimusele aqlBbiüa? (aulBbia?) 'mis?'. 

Süntaks 

Abasiini keel on tugevalt sünteetiline keel. Öeldises võib olla korraga mitu isikuklassi-eesliidet, koha- ja muud tunnust ning tegevuse ja 
seisundi varjundit väljendavat sufiksit. 

Sõnajärg on SOV (alus, sihitis, öeldis). 

Isikuklassi-eesliidete järjekord öeldises oleneb sellest, kas öeldis on sihiline või sihitu. 

Abasiini keeles kasutatakse kõrvallausete asemel tavaliselt kesksõnu ja tegevusnimesid sisaldavaid tarindeid. 

Sõnavara 

Abasiini keeles on palju laene kabardi-tšerkessi keelest. 

Tähestik 

Abasiini tähestik, mida kasutatakse alates 1938. aastast, põhineb vene tähestikul. 

Kirjakeele loomist alustati 1932-1933 ladina kirja alusel, kuid varsti ladina kirjast loobuti. 

Välislingid 

■ Suure Nõukogude Entsüklopeedia artikkel; allikas (http://www.oval.ru/cgi-bin/enc.cgi/43.html) 

■ Abasiinikeelne ajaleht Abazašta (http://abazashta.smi09.ru/) 

Pärit leheküljelt "https://et.wikipedia.Org/w/index. php?title=Abasiini_keel&oldid=5608185" 

Selle lehekülje viimane muutmine: 17:18, 16. aprill 2020. 

Tekst on kasutatav vastavalt Creative Commonsi litsentsile "Autorile viitamine + jagamine samadel tingimustel"; sellele võivad lisanduda täiendavad 
tingimused. Täpsemalt vaata Wikimedia kasutamistingimustest . 





